[bookmark: _Hlk229654225]SHOQËRIA RAJONALE UJËSJELLËS-KANALIZIME DIBËR SH.A 
SEKTORI I BURIMEVE NJERËZORE
      SHPALLJE PËR VENDE TË LIRA PUNE


Bazuar ne Ligjin 7961, date 12.07.1995 “Kodi i Punes i Republikes se Shqiperise”, i ndryshuar, mbështetur në Ligjin nr.9901, datë 14.04.2008 “Për Tregtarët dhe Shoqërite Tregtare” të ndryshuar, Vendimit te Këshillit te Ministrave nr. 302, datë 11.05.2022 “Politikat Kombëtare për Riorganizimin e Sektorit te Furnizimit me Ujë të Largimit të Ujrave te Ndotura”, Statutin Shoqërisë me nr.1861 Prot. datë 01.09.2022, Rregullorës së brendëshme të Shoqërisë, Marrveshjes për krijimin e subjektit të kompetencave të përbashkëta të Ujësjellës Kanalizime Dibër sha, datë 22.07.2022, shpallen procedurat e konkurimit për vend të lirë pune:


1( një) Grup Operimi Komandues Linjash, Mirmbajtës Linje Kryesore, Njësia Mat


Detyrat dhe përgjegjësitë kryesore

Grup Operimi Komandues Linjash, Mirëmbajtës Linje Kryesore i Njësisë varen nga ana administrative nga Përgjegjësi i Administratës së Njësisë përkatëse dhe nga ana funksionale nga Drejtori i Drejtorisë Teknike.

Grup Operimi Komandues Linjash, Mirëmbajtës Linje Kryesore kanë këto detyra;

· Kryerjen me përpikmëri të detyrave të caktuara nga Dispeçeri në Drejtorinë Teknike pranë U.K. Dibër Sh.a.
· Të kontrolloje dhe të raportojë, çdo ditë, tek Dispeçeri në Drejtorinë Teknike pranë U.K. Dibër Sh.a. për gjendjen e linjave që ka nën kontroll.
· Të evidentojë çdo humbje ose problem në linjën që mbulon ose në aksesorë (saraçineska, ajrues, shkarkues, etj.) dhe ta paraqesë atë me shkrim pranë Dispeçerit në Drejtorinë Teknike pranë U.K. Dibër Sh.a.
· Për çdo defekt që ndodh merr pjesë në riparimin e tij si dhe mban proces-verbalin përkatës për çdo punim.
· Nuk lejon të riparohen defektet jashtë kushteve teknike e të sigurimit teknik. Për çdo punim jashtë kushteve teknike duhet të njoftojë menjëherë Dispeçerin në Drejtorinë Teknike pranë U.K. Dibër Sh.a.
· Bën evidentimin e lidhjeve dhe ndërhyrjeve të paligjshme që mund të bëhen në këto linja.
· Merr pjesë në grupet e punës për ndërprerjen e lidhjeve të paligjshme të bëra në pjesën e linjës që ai mbulon.
· Në raste avarie kryen manovrimet e duhura për të bërë punimet e nevojshme.
· Përgjigjet për kryerjen e shërbimit të manovrimit sipas grafikut të miratuar. Është përgjegjës për çdo moszbatim të grafikut ose për ndryshimin e tij pa miratimin e Dispeçerit në Drejtorinë Teknike pranë U.K. Dibër Sh.a.
· Në asnjë rast nuk largohet nga vendi i punës pa u zëvendësuar dhe pa marrë pëlqimin e Dispeçerit në Drejtorinë Teknike pranë U.K. Dibër Sh.a. Për arsye madhore (sëmundje  apo arsye të tjera të justifikuara) mund të largohet nga puna me miratim të Dispeçerit në Drejtorinë Teknike pranë U.K. Dibër Sh.a., i cili merr masa për zëvendësim e tij.
· Marrja në dorëzim e turnit bëhet vetëm me proces-verbal të rregullt, ku pasqyrohen këto procese pune: 
a. Kontrolli i prurjes së ujit
b. Gjendja e saraçineskave, etj.
· Gjatë marrjes së turnit në dorëzim Komanduesi duhet të njihet me urdhrat e dhënë nga Dispeçeri në Drejtorinë Teknike pranë U.K. Dibër Sh.a. gjatë periudhës që ai nuk ka qenë në detyre dhe duhet t’i zbatojë ato me korrektësi.
· Është i detyruar të paraqitet në vendin e punës 15 minuta përpara marrjes së detyrës nga orari i punës së caktuar nga Shoqëria.
· Mban përgjegjësi dhe përgjigjet për pastërtinë e ambienteve të punës dhe për mos plotësimin dhe ruajtjen me seriozitet të librit të shërbimit.
· Mban përgjegjësi, sipas shkallës së dëmit dhe rrezikshmërisë, për të gjitha veprimet e kryera në kundërshtim me Urdhrat e dhënë nga Dispeçeri në Drejtorinë Teknike pranë U.K. Dibër Sh.a., apo për mos realizimin në afat dhe me cilësi të detyrave të ngarkuara.
· Bën të gjitha manovrimet e caktuara për punimin normal të linjave.
· Bashkëpunon me Drejtorinë Teknike pranë U.K. Dibër Sh.a. dhe mbështet grupet e tyre të punës që dërgohen për zgjidhjen e problemeve teknike në linjat e transmetimit.
· Mirëmbajtjen e rrjetit kryesor të furnizimit me ujë të pijshëm.
· Të kontrollojë linjën e tubacionit sipas zonës që mbulon.
· Të njoftojnë Dispeçeri në Drejtorinë Teknike pranë U.K. Dibër Sh.a. për problemet që mund të ndodhin në linjën kryesore, sipas zonës që mbulon.
· Të respektojnë me përgjegjshmëri të plotë regjimin/orarin e furnizimit me ujë të pijshëm, konsumatorëve, për zonën që mbulojnë.
· Të njohin vend qëndrimin e zakonshëm të konsumatorëve, të zonës së tyre të mbulimit, mënyrat e furnizimit me ujë të pijshëm dhe të përcaktojnë saktësisht sasinë e ujit të pijshëm që u nevojitet atyre.
· Gjithashtu mban përgjegjësi për veprimet dhe mosveprimet që pengojnë plotësimin e detyrave të përcaktuara në këtë rregullore.
· Mban përgjegjësi ligjore administrative dhe penale për defektet/problemet që ndodhin shkaktuar me fajin e tij.
· Zbaton disiplinën në punë dhe detyrat e përcaktuara në këtë rregullore.
· Ka detyrimin të përmbushë çdo urdhër tjetër apo porosi (me shkrim dhe me gojë) të eprorëve, që nuk     përfshihet në pikat më lart, kur nuk përbëjnë shkelje ligjore, dhe që nuk cënojnë dinjitetin e punonjësit.

Kandidatet duhet të plotesojnë kërkesat e posaçme si vijon:

· Të jenë shtetas shqiptarë;
· Të kenë përfunduar arsimin e detyrueshëm (9-vjeçar) ose arsimin e mesëm;
· Të kenë eksperiencë pune në profesion, e preferueshme;
· Të jenë në gjendje të mirë shëndetësore dhe të aftë fizikisht për të përmbushur detyrat dhe përgjegjësitë e pozicionit përkatës.



DOKUMENTACIONI, MËNYRA DHE AFATI I DORËZIMIT
1. Curriculum Vitae (CV);
2. Fotokopje të kartës së identitetit;
3. Fotokopje të librezës së Punës (nëse disponon);
4. Çertifikatë personale;
5. Çertifikatë e gjendjes familjare;
6. Diplome shkolle (e noterizuar);
7. Listë notash (e noterizuar);
8. Dokumente që vërtetojnë kualifikime ose eksperiencë pune (nëse ka);
9. Dëshmi Penaliteti;
10. Vërtetim i Gjendjes Gjyqësore;
11. Vërtetim prokurorie;
12. Saktësim adrese nga Bashkia;
13. Raport Mjekoligjor ( Aftësi në punë);
14. Foto të vogla  dy (2 copë), foto e madhe një  (1 copë).


Kandidadet do të vleresohen në lidhje me dokumentacionin e dorëzuar dhe nevojave të institucionit.
Në përfundim të procesit të vlerësimit, Shoqërisa Rajonale Ujësjellës-Kanalizime Dibër sh.a, përmes Drejtorisë së Shërbimeve dhe Sektorit Juridik dhe Burimeve Njerëzore, do të shpallë fituesin në portalin e “ Shërbimit Kombëtar të Punësimit”.
Kandidatet jo fitues kanë të drejtë të paraqesin ankesë me shkrim pranë Shoqërisë Rajonale Ujësjellës-Kanalizime Dibër sh.a., brenda 3 (tre) ditëve nga data e shpalljes së fituesit. Ankesa protokollohet dhe shqyrtohet nga Sektori Juridik, në përputhje me aktet e brendshme dhe legjislacionin në fuqi.
